Belbog`li kurash bo`yicha jahon chempionatida o`zbekistonlik sportchilar 17 ta medalni qo`lga kiritdi

28-30 oktyabr kunlari Rossiya Federasiyasining Qozon shahrida belbog`li kurash bo`yicha erkaklar va ayollar o`rtasida 19-Jahon chempionati bo`lib o`tdi. Bu haqda Turizm va sport vazirligi ma`lumot berdi.
Kattalar o`rtasida o`tkazilgan ushbu musobaqada 38ta davlatdan 250 nafarga yaqin polvon g`oliblik uchun kurash olib borishdi. Quvonarlisi, O`zbekiston belbog`li kurash federasiyasi raisi Ravshan Dastirov boshchiligidagi 18 nafar terma jamoamiz a`zolari mazkur jahon chempionatida munosib ishtirok etib, belbog`li kurashning erkin va klassik yo`nalishlarida 4ta oltin, 3ta kumush va 10ta bronza medalini qo`lga kiritishdi va umumjamoa hisobida faxrli 2-o`rinni band etishdi.
G`olib sportchilarimiz bugun erta tongda Islom Karimov nomidagi Toshkent xalqaro aeroportida tantanali kutib olindi. Kutib olish marosimida O`zbekiston belbog`li kurash federasiyasi mutasaddilari, “Adolat” SDP vakillari, sportchilarning ota-onalari va OAV xodimlari ishtirok etdi.
Quyida Jahon chempionatida g`olib va sovrindor bo`lgan sportchilarimiz bilan tanishing:
Klassik yo`nalishda
Oltin medal
Kumush medal
Bronza medal
Erkin yo`nalish
Kumush medal
Bronza medal